آمریکا خاریجی ایشلر ناظیرلیگی سؤزچوی جان کیربی، تورک خالقیندا اورتایا چیخان، "15 ژوئیه کودتا گیریشیمی‌نین آرخاسیندا اؤلکه‌سی‌نین اولدوغونا دایر" دوشونجه حاقیندا،
"تورکیه خالقی‌نین یا دا مسئول‌لارین عاقلین‌دان کئچنی بیلمیرم" دئیه دانیشدی.
کیربی، "کودتا‌نین آرخاسیندا اولان فتح الله‌چی ترور تشکیلاتی (فتو) نون چته باشی فتح الله گولن‌ین آمریکادا اولماسی تورکیه‌ده آمریکان علیهدارلیغی‌نین یوکسلیشه کئچمه‌سینه سبب اولموش اولا بیلر می؟" سوالینا، بونون "سببی‌نین بیلمدیگی" یؤنوندکی فیکیرینی تکرارلادی.
کودتا تشببوسو ایله اؤلکه‌سی‌نین بیر علاقه‌سی‌نین اولمادیغینی تکرارلایان کیربی،
"آمریکا حکومتی اولا‌راق تورکیه‌نی و تورکیه‌دکی دموکراتیک یول‌لاردان سئچیلمیش حکومتی دستکلدیک، دستکلمه‌یه ده داوام ائدیریک." دئدی.
کیربی‌یه، "پنسیلوانیادا یاشایان فتح الله گولن‌ین آمریکادان قاچا بیله‌جگی و بونا باغلی اولا‌راق هر هانسی بیر امنیت تدبیری آلینیب آلینمادیغی" سوا‌لی دا یؤنلدیلدی.
کیربی، موضوع ایله آمریکا عدالت ناظیرلیگی‌نین ماراقلاندیغینی قید ائتدی.
مطبوعات کونفرانسی سونراسیندا، سؤزچو کیربی‌یه، فتونون 15 ژوئیه‌ده کودتا گیریشیمی‌نین تاریچه‌سینی و سونراسین‌داکی اعتراض‌لاری عکس ائتدیرن "دقیقه دقیقه فتونون کودتا تشببوسو" آدلی کیتاب هدیه ائدیلدی.
